钦定古今图书集成/历象汇编/岁功典/第074卷 > 《云南志书》 > 授衣赋〈以霜降此时女工云就为韵〉 张何
## 钦定古今图书集成/历象汇编/岁功典/第074卷 > 《云南志书》 > 授衣赋〈以霜降此时女工云就为韵〉 张何

惟改岁之弘典，爰授衣于肃霜。稽《月令》之前制，得《豳
诗》之首章。夫其损益从时，取其观古人象。元黄既绩，
可以为公子裳。促机上之寒杼，发桑间之懿筐。零露
既漙，肃霜夕降。聚于燎火，无资于借人；劝其功佣，俾
率于同巷。尔其敦质素，黜华靡。翔葛屦之俭啬，笑麻
衣之浮侈。裂素之洁，既无取于流黄；我朱孔阳，复何
“为乎恶紫。苟狸制之可识，谅《羔羊》之在此。且德惟称
服，道在随时，惜光阴之暮矣，恐𫄨绤之凄其。会斯蚕
绩，取彼狐狸，既申之以杂佩，又组之以素丝。信物之
美者，惟君子宜之。”借如轻裘被服之客，纤手缝裳之
女，昼翦绮纨，夜调砧杵。微芳发素袖举，丝兮衣兮，爰
笑爰语，莫不遵向晦以宴息，乐盛阴“之室处。”於戏！圣
实作则，皇惟降衷。礼章度数，服制卑崇。鉴羔袖之非
类，慎鹬冠之不衷。岂可褎然充耳，不念女工。俾僭乱
以陵上，兴怨言于大东而已。是以带裳表俭，黻冕昭
文。袭缁衣之改造，追补衮之清芬。故能宜象服，集元
𫄸。将菲薄以为宝，岂浮奢之足云。有守道固穷，至图
未就，卒岁无褐，忧心“如疚。四时迭运，窃独悲此凛秋；
万物有托，子何为乎岩岫。”空负悲哉之感，徒为哿矣
之富。傥有弹冠之期，不忘绨袍之旧。

九月，侍宴　　　　　　　　齐萧子良。

月殿风转。层台气寒。高云敛色。遥露已团。式昭司警。
言戾秋峦。轻觞时荐。落英可餐。